PROPOSTA DE APROBACIÓN DO PROGRAMA DE ACTIVIDADES DE VERÁN XOVE 2020. EXPTE.9077/336
ADMINISTRACIÓN LOCAL — Municipal — Vigo (Outros documentos, notificacións e informacións públicas, 03/06/2020)

C E R T I F I C O: Que a Xunta de Goberno Local, na sesión extraordinaria e urxente do 29 de maio de 2020, adoptou o seguinte acordo: Visto o informe xurídico do 28/05/2020 e o informe de fiscalización do 29/05/2020, dáse conta do informe-proposta de 29/05/2020, asinado pola xefa do Servizo de Xuventude, o concelleiro-delegado de Área e o concelleiro-delegado de Orzamentos e Facenda, que di o seguinte: Excepcionalidade de prazos que regula a disposición adicional terceira do Real Decreto 463/2020. O Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, no apartado 4 da Disposición Adicional terceira, establece que, sen prexuízo do disposto nos apartados anteriores, desde a entrada en vigor do presente real decreto, as entidades do sector público poderán acordar motivadamente a continuación daqueles procedementos administravos que veñan referidos a situacións estreitamente vinculadas aos feitos xustificativos do estado de alarma, ou que sexan indispensables para a protección do interese xeral ou para o funcionamento básico dos servizos. O expediente que se está a tramitar, ten como finalidade acometer actuacións vencelladas aos efectos da pandemia, por tratarse de realizar actividades tendentes á conciliación da vida laboral e familiar das familias que necesitan traballar e non teñen con quen deixar aos séus fillos/as mentras tanto. I.- O Concello de Vigo, a través do seu programa Verán Xove 2020, pon en marcha os campamentos urbanos e actividades estivais, co obxecto de ofertar un tempo de lecer educativo dentro da propia cidade. Ademais, preténdese favorecer o emprego e a participación xuvenil, así como facilitar a conciliación da vida familiar, persoal e laboral das mulleres e dos homes da cidade de Vigo. A programación Verán Xove 2020 está composta por: I.-Actividades de Campamentos urbanos (para nados/as entre o ano 2016 e 2003). II.- Por todo elo, e segundo o programa elaborado, para os meses de xuño, xullo, agosto está previsto que a Concellería de Xuventude oferte un total de 2.388 prazas en campamentos urbanos, ( expedientes contratación nº: 6486-241, 9050-336 e 9064-336). III.- Os prezos establecidos para cada unha das actividades que desenvolverá a Concellería de Xuventude terán a condición de prezos públicos, segundo o recollido na ordenanza nº 42, publicada no BOP do 29 de novembro de 2018, sobre a participación noutras actividades ou programas do Concello en contía variable segundo cada actividade, os cales figuran na Táboa I, sen que estes superen en ningún caso o custe unitario do programa ou servizo, segundo figura na Táboa II. IV. Así mesmo é necesario establecer as bases reguladoras do programa para o outorgamento das prazas para participar nas distintas actividades: As actividades de Verán Xove 2020 van dirixidas á poboación infantil e xuvenil da cidade de Vigo, sendo requirimento imprescindible estar empadroado/a no Concello de Vigo. Prazo: ata o 12 de xuño Solicitantes: Serán solicitantes das actividades ofertadas nos Campamentos Urbanos do Concello de Vigo, o/a pai/nai/titor/titora. Cada solicitante pode incorporar na mesma solicitude un/unha ou máis fillos/as ou titorados/as. Rexistro de solicitantes. As prazas para a participación no programa serán outorgadas por sorteo. Para poder realizar as solicitudes de prazas nos Campamentos urbanos do Concello de Vigo é preciso previamente darse de alta como solicitante, inscribir ás/ós menores e solicitar as actividades, na Área Privada da web veran. xuventudevigo. org. Unha vez realizada a alta, asignarase o número de solicitude que permitirá identificar á persoa solicitante e que será empregado no momento do sorteo. Este número aparecerá na pantalla do terminal ao finalizar o proceso de rexistro, na súa área privada e, ademais, seralle remitido ao correo electrónico (no caso de telo aportado). Só poderá haber un/unha pai/nai/titor/titora solicitante por rapaz/rapaza, sendo excluídos do proceso no caso de que haxa máis dunha solicitude para un mesmo rapaz ou rapaza. Cada solicitante só poderá inscribir aos seus fillos/as, titorados/as. Participantes: serán participantes nos Campamentos Urbanos do Concello de Vigo os rapaces e as rapazas de Vigo nados/as entre os anos 2003 e 2016. Cada participante só poderá participar nun campamento. Solicitude telemática. Na área privada da web, cada solicitante pode introducir os datos de un/unha ou máis participantes para os/as que se solicita praza, indicando as preferencias de actividades e quendas. Estes datos poderanse modificar ata o momento no que se peche o proceso de “Rexistro de solicitantes e solicitude telemática”, sendo válida unicamente a última modificación efectuada. Anularanse as solicitudes con datos incorrectos ou incompletos, así como aquelas que no momento da formalización da inscrición da praza non concorde co reflectido na solicitude. Solicitude múltiple. Unha mesma persoa poderá solicitar praza para máis de un/unha fillo/a ou titorado/a, coas mesmas ou distintas preferencias, sendo cada solicitude tratada unha a continuación da outra no proceso de adxudicación. As institucións que realicen acollemento residencial de menores en situación de tutela ou garda administrativa asimilaranse como caso de solicitude múltiple. Actividades e quendas escollidas: un máximo de 3, por orde de preferencia. Seguimento da solicitude. Deberase visualizar o estado da solicitude de cada participante na área privada. Os estados posibles son: “solicitude realizada” (agardando adxudicación de praza), “pendente formalización” (unha vez adxudicada pero sen pechar o proceso de formalización da praza); “praza formalizada” (unha vez adxudicada e formalizada a praza) ou “baixa” (por ter sido excluído, por renunciar, por non ter formalizado a praza ou por non ter atendido á corrección de erros). Listado definitivo de solicitudes. Con antelación ao acto do sorteo publicarase o listado definitivo de solicitudes na páxina web de xuventudevigo. org, indicando número de solicitude e preferencias escollidas. Deste listado quedarán excluídas as solicitudes con datos incorrectos ou incompletos, así como nas que se detecte que dúas persoas solicitantes inclúen ao mesmo rapaz ou rapaza en distintas solicitudes. O soporte dixital deste listado definitivo será o empregado no proceso de adxudicación. Método de adxudicación de prazas: por sorteo entre todos os números de solicitude admitidos. Acto do sorteo: por motivo da situación actual ocasionada pola crise sanitaria COVID-19, realizarase sen asistencia de público o día 15 de xuño ás 11:00 h. Neste sorteo determinarase unicamente o primeiro número de inicio do proceso. Na sesión estará presente un/unha funcionario/a municipal que dará fe do resultado do mesmo. Proceso de adxudicación: unha vez rematado o acto de sorteo, a Concellería de Xuventude iniciará a adxudicación de participantes a actividades e quendas. A partir do número de solicitude resultante do sorteo, seguindo a orde do “Listado definitivo de solicitudes” ata o final do mesmo, e proseguindo dende o primeiro número do listado ata chegar ao número de solicitude previo ao sorteado, procederase do seguinte xeito para cada caso: a) Primeira opción: comprobarase se hai praza e, de habela, adxudicaráselle; de non habela, pasarase á segunda opción. b) Segunda opción: comprobarase se hai praza e, de habela, adxudicaráselle; de non habela, pasarase á terceira e última opción. c) Terceira opción: comprobarase se hai praza e, de habela, adxudicaráselle; no caso de non habela, o/a participante queda sen praza neste primeiro proceso de adxudicación, optando automaticamente ás prazas dispoñibles na segunda adxudicación. Nos casos de solicitude múltiple, aplicaráselle o procedemento descrito a cada unha das persoas participantes asociados á mesma. Ao concluír o proceso quedarán adxudicadas as prazas dos campamentos dando lugar ao Primeiro listado de adxudicación de prazas por campamentos. Publicaráse o 15 xuño na web xuventudevigo. org Lista de agarda. As solicitudes non atendidas pasarán a formar parte dun listado de solicitudes pendentes de adxudicación ou lista de agarda. O citado listado conterá os mesmos campos que o listado definitivo de solicitudes, e será o empregado para o proceso da segunda adxudicación de prazas. Prazo: ata o 19 de xuño Telematicamente: a través da área privada da web. Non se admitirá documentación por correo electrónico. Documentación a presentar: Fotocopia do libro de familia, no caso de non ter DNI o/a menor. O pago dos campamentos só se poderá realizar de maneira electrónica. Se no proceso de comprobación se detecta a ausencia dalgún documento ou algún outro erro, requiriráselle ao solicitante para que repare os erros advertidos de acordo co establecido no artigo 68 da Lei 39/2015, do 01 de outubro, do Procedemento Administrativo Común das Administracións Públicas para que no prazo de 10 días (contados a partir da recepción da notificación vía correo ordinario ou correo electrónico), emende a falta ou achegue os documentos requiridos, e informaráselle de que, no caso de non facelo, entenderase que desistiu da súa petición e arquivarase o expediente nos termos previstos na citada lei. Unha vez comprobada toda a documentación, coa correspondente corrección de erros se fose o caso, a praza quedará asignada definitivamente. Na área privada da web o estado da persoa participante pasará a ser “praza formalizada”. Son motivos de exclusión automática do procedemento de adxudicación definitivo de prazas: Renunciar á praza adxudicada a través da área privada da web. Non ter realizado o correspondente pagamento, se a actividade así o require. Este pagamento non terá devolución no caso de renuncia posterior, agás causa grave e debidamente acreditada co correspondente xustificante médico (enfermidade, accidente.) Non presentar toda a documentación requirida ou non corrixir os erros no prazo sinalado. Falsear datos no formulario de rexistro. Na área privada da web o estado da persoa participante pasará a ser “baixa”. 3. a) Segunda adxudicación de prazas. Listado definitivo de vacantes por campamentos (22 de xuño ). A partir do listado provisional de prazas vacantes por campamentos, e unha vez completado o proceso da primeira adxudicación, elaborarase o listado definitivo de prazas vacantes por campamentos, incluíndo as prazas procedentes da exclusión de solicitudes. Publicarase o mesmo na web. Método de adxudicación de prazas: O día 22 de xuño será a adxudicación directa entre as persoas participantes recollidas na lista de agarda seguindo o mesmo método da primeira adxudicación. Prazo: ata o 25 de xuño. Lugar e documentación a presentar: igual que para a primeira adxudicación Corrección de erros (26 de xuño ): seguirase o mesmo procedemento que para a primeira adxudicación. Se no proceso de comprobación se detecta a ausencia dalgún documento ou algún outro erro, requiriráselle ao solicitante. Exclusión de solicitudes: seguirase o mesmo procedemento que para a primeira adxudicación. Adxudicación definitiva: unha vez entregada correctamente a documentación considerarase a adxudicación como definitiva. Exclusión de solicitudes: seguirase o mesmo procedemento que para a primeira adxudicación. Devolución da cota de inscrición Se, unha vez obtida a praza e realizado o pagamento correspondente, a/o menor non pode asistir ao campamento, só terá dereito á devolución da cantidade aboada no caso de que se xustifique documentalmente e polos seguintes motivos: Enfermidade, accidente ou outros ( deberá achegarse xustificante médico). Motivos familiares, enfermidade ou accidente grave dun familiar, falecemento ou outros ( deberá achegar xustificación do motivo). No caso de non prestación do servizo por causas non imputadas á persoa interesada ou anulación da actividade pola administración a solicitude de devolución da cota presentarase unha vez comunicadas as causas de non prestación do servizo e no prazo de 20 días naturais dende a comunicación e poderá presentarse por calquera das formas previstas no artigo 16.4 da LPACAP. Protocolo de recepción e despedida de menores: Medidas para a entrada de cada día: Medidas para a saída de cada día: Medidas de seguridade durante as actividades: Espazo de actividade permanente: Espazos de actividade compartidos: Materiais de actividade compartidos ( material deportivo, de xogos, etc): As persoas participantes nos campamentos están obrigadas a: As persoas solicitantes autorizan expresamente ao Servizo de Xuventude a inclusión e publicidade nos rexistros municipais dos datos básicos relevantes referidos ás prazas concedidas. Seguindo os principios de transparencia e de boas prácticas nas administracións públicas, a Concellería de Xuventude publicará na súa páxina web oficial a relación dos/as adxudicatarios/as, polo que a presentación da solicitude leva implícita a autorización para o tratamento necesario dos datos dos/as adxudicatarios/as e da súa publicación na citada páxina web. A reserva que o/a solicitante faga no sentido de non autorizar a obtención de datos ou a publicidade dos mesmos nos rexistros, que en todo caso terá que expresarse por escrito, poderá dar lugar á exclusión do proceso de participación para obter a praza ou, no seu caso, á revogación do acto de concesión. Non en tanto, e de conformidade co disposto na Lei Orgánica 3/2018 de 5 de decembro de Protección de Datos Persoais e Garantía dos Dereitos Dixitais, respectarase o carácter confidencial da información dos/as beneficiarios/as á que se teña acceso como consecuencia da concesión das prazas, non podendo utilizala con finalidade distinta á estabelecida nas bases reguladoras desta convocatoria. A presentación da solicitude implica o coñecemento e a aceptación das bases desta convocatoria. Por todo elo, e en base ao anteriormente exposto, formúlase á Xunta de Goberno Local a seguinte Primeiro.-” Aprobar o programa de Actividades de Verán Xove 2020 recollido no informe previo da Xefa do Servizo de Xuventude, consistente en 2.388 prazas de campamentos da Concellería de Xuventude para nenos e nenas nado/as entre os anos 2003 e 2016 en base á excepcionalidade de prazos que regula a disposición adicional terceira do Real Decreto 463/2020. O Real Decreto 463/2020, de 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, no apartado 4 da Disposición Adicional terceira, establece que, sen prexuízo do disposto nos apartados anteriores, desde a entrada en vigor do presente real decreto, as entidades do sector público poderán acordar motivadamente a continuación daqueles procedementos administravos que veñan referidos a situacións estreitamente vinculadas aos feitos xustificativos do estado de alarma, ou que sexan indispensables para a protección do interese xeral ou para o funcionamento básico dos servizos. O contrato que se está a tramitar, ten como finalidade acometer actuacións vencelladas aos efectos da pandemia, por tratarse de realizar actividades tendentes á conciliación da vida laboral e familiar das familias que necesitan traballar e non teñen con quen deixar aos séus fillos/as mentras tanto. Segundo.- Aprobar o prezo que debe achegar cada participante de conformidade co recollido na Taboa I. Terceiro.- Aprobar as bases que regularan o procedemento de inscrición e solicitude de participantes, así como a adxudicaciĺon de prazas de campamentos de conformidade co recollido no informe previo a esta proposta”. Acordo A Xunta de Goberno local aproba a proposta contida no precedente informe. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. CCA/me. V. e Pr. O ALCALDE, Abel Caballero Álvarez.